Diari Oficial de la Generalitat Valenciana


Sumari del DOGV 7057, del 01-07-2013 (2013/6870)

ORDE 11/2013, de 24 de juny, de la Conselleria de Benestar Social, que modifica la disposició transitòria primera de l'Orde de 9 de maig de 2006, de la Conselleria de Benestar Social, per la qual es modifica l'Orde de 9 d'abril de 1990, de la Conselleria de Treball i Seguretat Social, sobre registre, autorització i acreditació dels servicis socials de la Comunitat Valenciana, per a l'adaptació dels requisits del personal dels centres específics per a malalts mentals crònics (CEEM).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/06/24/11/dof/vci/html**

### Dades del document

Número de DOGV
:   7057

Data del DOGV
:   01-07-2013

Secció del DOGV
:   I. DISPOSICIONS GENERALS

Número del document
:   2013/6870


Data del document
:   24-06-2013

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * equipament social
    * discapacitat psíquic
    * treballador social
    * servei social
    * malaltia mental
    * legislació

ORDE 11/2013, de 24 de juny, de la Conselleria de Benestar Social, que modifica la disposició transitòria primera de l'Orde de 9 de maig de 2006, de la Conselleria de Benestar Social, per la qual es modifica l'Orde de 9 d'abril de 1990, de la Conselleria de Treball i Seguretat Social, sobre registre, autorització i acreditació dels servicis socials de la Comunitat Valenciana, per a l'adaptació dels requisits del personal dels centres específics per a malalts mentals crònics (CEEM). [2013/6870]  
  
Preàmbul  
  
L'Orde de 9 de maig de 2006, de la Conselleria de Benestar Social (DOGV 5255, 10.05.2006), per la qual es modifica l'Orde de 9 d'abril de 1990, de la Conselleria de Treball i Seguretat Social, sobre registre, autorització i acreditació dels servicis socials de la Comunitat Valenciana, en la redacció que en fa l'Orde de 3 de febrer de 1997, va emprendre la definició dels centres de rehabilitació i integració social per a persones amb malaltia mental crònica (CRIS) i els requisits mínims de personal d'estos centres, així com dels centres de dia i dels centres específics per a malalts mentals crònics (CEEM).  
Esta Orde de 9 de maig de 2006, de la Conselleria de Benestar Social, va establir en la disposició transitòria primera que els centres haurien de garantir, amb la seua plantilla o amb mitjans externs, el personal adequat per a ajustar-se a la nova relació de personal que s'hi establix, dins d'un termini, que va ser ampliat en virtut del que disposa l'article únic de l'Orde 3/2011, de 28 d'abril (DOCV 6515, 06.05.2011), de la Conselleria de Benestar Social, que assenyala com a període transitori el termini màxim de set anys des de l'inici de la vigència de l'Orde de 9 de maig de 2006.  
Diversos obstacles d'orde pràctic han impedit als centres específics per a malalts mentals crònics (CEEM) complir els paràmetres fixats per la norma esmentada en matèria de personal, i cal establir un nou període d'adaptació, per a l'aplicació efectiva d'esta mesura, a fi de mantindre les condicions d'atenció continuada, rehabilitadora i residencial que tenen estos centres, i que ara concorren amb la possibilitat de creació d'altres centres d'atenció residencial per a persones amb discapacitat en situació de dependència, segons el seu tipus de discapacitat, que han sigut regulats per l'Orde 1/2010, de 18 de febrer (DOCV 6214, de 25.02.2010), de la Conselleria de Benestar Social.  
Per tot això, en virtut del que disposa l'article 28.e de la Llei 5/1983, de 30 de desembre, del Consell, i l'article 1 del Decret 193/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Benestar Social, a proposta de la directora general de Persones amb Discapacitat i Dependència, i després d'haver oït les entitats més representatives del sector de les persones amb discapacitat,  
  
ORDENE  
  
Article únic. Modificació de l'Orde de 9 de maig de 2006, de la Conselleria de Benestar Social  
S'afig un nou paràgraf a la disposició transitòria primera de l'Orde de 9 de maig de 2006, de la Conselleria de Benestar Social, per la qual es modifica l'Orde de 9 d'abril de 1990, de la Conselleria de Treball i Seguretat Social, per la qual es desplega el Decret 40/1990, de 26 de febrer, del Consell, sobre registre, autorització i acreditació dels servicis socials, en la redacció que en fa l'Orde de 3 de febrer de 1997, de la Conselleria de Treball i Assumptes Socials, en els termes fixats en l'annex.  
  
DISPOSICIÓ ADDICIONAL  
  
Única. Situació transitòria dels centres específics per a malalts mentals crònics no adaptats  
Als centres específics per a malalts mentals crònics (CEEM) no adaptats al que exigix l'Orde de 9 de maig de 2006, de la Conselleria de Benestar Social, entre l'11 de maig de 2013 i la data d'entrada en vigor d'esta orde, hi serà aplicable el que disposa esta norma.  
  
DISPOSICIÓ DEROGATÒRIA  
  
Única. Normes que es deroguen  
Es deroguen les disposicions del mateix rang o d'un rang inferior en allò que s'oposen al que disposa esta orde.  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà del dia que es publique en el Diari Oficial de la Comunitat Valenciana.  
  
València, 24 de juny de 2013  
  
La consellera de Benestar Social,  
ASUNCIÓN SÁNCHEZ ZAPLANA  
  
  
  
ANNEX  
  
L'Orde de 9 de maig de 2006, de la Conselleria de Benestar Social, per la qual es modifica l'Orde de 9 d'abril de 1990, de la Conselleria de Treball i Seguretat Social, per la qual es desplega el Decret 40/1990, de 26 de febrer, del Consell, sobre registre, autorització i acreditació dels servicis socials, en la redacció que en fa l'Orde de 3 de febrer de 1997, de la Conselleria de Treball i Assumptes Socials, queda modificada incorporant un nou paràgraf segon en la disposició transitòria primera, i queda redactada de la manera següent:  
  
«Els centres que, a l'entrada en vigor d'esta norma, estiguen autoritzats o hagen sol·licitat l'autorització corresponent, hauran d'adequar-se al que disposa esta orde en el termini màxim de set anys des de l'inici de la seua vigència.  
De forma excepcional, els centres específics per a malalts mentals crònics (CEEM) que estigueren autoritzats amb anterioritat a l'entrada en vigor de l'Orde de 9 de maig de 2006, de la Conselleria de Benestar Social, podran adequar-se al que disposa esta orde en matèria de personal en el termini màxim de nou anys des de l'inici de la seua vigència.  
  
Durant el període transitori esmentat, els centres hauran de garantir, amb la seua plantilla o amb mitjans externs, que el personal és adequat i suficient per a proporcionar una atenció integral als usuaris i, en especial, quant a l'assistència facultativa, sanitària i de vigilància».


Còpia Permalink ELI